ועדת העבודה, הרווחה והבריאות, כנסת 15, פרוטוקול מספר 254, 2000-12-20 09:15

גיא קריגר: אני אקים ואומר שצו מקביל לגבי נכי רדיפות הנאצים, שינוי שיעור התגמולים, אושר אתמול בוועדת הכספים.

גיא קריגר: מדובר למעשה בתיקון שהוא כנוהג.

גיא קריגר: מרגע שמתעדכנות הגמלאות שמשולמות לנכי צה"ל ולמשפחות שלהם, אנחנו מבצעים עדכון מקביל בנכי רדיפות הנאצים ונכי מלחמה בנאצים ומעדכנים לא בסכומים אלא בשיעורים.

גיא קריגר: אם הוא עלה באיקס אחוז לגבי נכי צה"ל, באותו איקס אחוז הוא יועלה לגבי נכי המלחמה.

גיא קריגר: שר הביטחון ביצע לאחרונה – בחודש אוגוסט ובחודש אוקטובר – שני עדכונים כאשר האחד חל רטרואקטיבית מאוקטובר 1999 ואחד שחל מאוקטובר 2000 ובהתאם לעדכונים האלה ביצענו עדכונים גם בצווים לגבי נכי המלחמה וגם לגבי נכי הרדיפות.

גיא קריגר: אני אומר במאמר מוסגר שהמוסד של נזקקות שקיים בחוק נכי המלחמה ובחוק נכי הרדיפות לא קיים אצל נכי צה"ל ואנחנו חושבים שמן הראוי לבצע עדכונים לכל רוחב המערכת.

גיא קריגר: אנחנו מבקשים מהוועדה לאשר את ההעלאה באותם שיעורים שניתנו לחיילי צה"ל.